Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 880

b) amennyiben egy küldeménydarabban különböző azonosító számú, különböző áruk vannak: – a küldeménydarabban lévő áruk azonosító számát, amely elé az «UN» rövidítést kell írni, vagy – az «LQ» 3) rövidítést. Ezt a jelölést egy vonallal körberajzolt, legalább 100 mm oldalhosszúságú, csúcsára állított négyzetben kell feltüntetni. Ha a küldeménydarab mérete úgy kívánja, a jelölés méretei csökkenthetők, feltéve, hogy jól látható marad. 3.1.15 A 31.c) sorszám alá tartozó alkoholos italok legfeljebb 250 literes csomagolásban. 3.1.16 A szállítóeszközök tüzelőanyagtartályaiban levő üzemanyag és a szállítóeszközt meghajtó vagy különleges felszereléseiket (pl. hűtőgépet) működtető tüzelőanyag. A motorkerékpárok és segédmotoros kerékpárok motorja és tartálya között található csapot, ha a tartályokban üzemanyag van, fuvarozás közben zárva kell tartani; továbbá ezeket a motorkerékpárokat és segédmotoros kerékpárokat állítva kell berakni, és feldőlés ellen biztosítani kell. 2002/105/II. szám 3) Az «LQ» betűk jelentése «fuvarozás korlátozott mennyiségben» 3.2 Csomagolási előírások 3.2.1 Általános csomagolási előírások 3.2.1.1 A 3 osztályba tartozó anyagok csomagolásának ki kell elégítenie az SZMGSZ 2. Melléklet II. Fejezetének, valamint a 2.5 és 2.6 Függelékének követelményeit, továbbá a 3. táblázat 3. oszlopában feltüntetett különleges előírásokat. 3.2.1.2 Az egyes sorszámok anyagaihoz és keverékeihez a következő csomagolási csoportokat kell alkalmazni: – az a) csoportba sorolt nagyon veszélyes anyagokhoz és keverékekhez az I. csomagolási csoportba tartozó «X» betűvel jelölt csomagolásokat; – a b) csoportba sorolt veszélyes anyagokhoz és keverékekhez a II. vagy az I. csomagolási csoportba tartozó «Y» vagy «X» betűvel jelölt csomagolásokat vagy a tömegáruk fuvarozására szolgáló, közepes raktömegű szállítótartályokat (IBC), amelyek a II. csomagolási csoportba tartoznak és jelölésük «Y»; – a c) csoportba sorolt kevésbé veszélyes anyagokhoz és keverékekhez a III., II. vagy I. csomagolási csoportba tartozó «Z», «Y» vagy «X» betűvel jelölt csomagolásokat vagy a tömegáruk fuvarozására szolgáló, közepes raktömegű szállítótartályokat (IBC), amelyek a III. vagy a II. csomagolási csoportba tartoznak és jelölésük «Z» vagy «Y». 3.2.1.3 A 3 osztály anyagainak tartálykocsiban és tankkonténerben történő fuvarozására a 2.10 és 2.11 Függelék4) előírásai érvényesek. 3.2.2 Az egyes anyagok csomagolása 3.2.2.1 A 6. sorszám alá tartozó nitroglicerint alkoholos oldatban legfeljebb 1 liter űrtartalmú fémkannákba szabad csomagolni, amelyeket faládába kell helyezni. Egy láda legfeljebb 5 liter anyagot tartalmazhat. A fémkannákat teljesen körül kell venni felszívóképes kitöltő anyaggal. A faládákat teljesen ki kell bélelni a vizet és a nitroglicerint át nem eresztő, alkalmas anyaggal. Ezeknek a csomagolásoknak meg kell felelniük az összetett csomagolásokra a 2.5 Függelék szerint a II. csomagolási csoportra előírt típusvizsgálatok követelményeinek. 3.2.2.2 A 12. sorszám alá tartozó propilén-imint a következők szerint kell csomagolni:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes